

**Előterjesztés sportcélú támogatásokról és intézményi felújításokról**

**Tisztelt Közgyűlés!**

Az Egri Sportcentrum Labdarúgó Sportegyesület hivatalos nyilatkozata alapján kijelentette, hogy idei évben megítélt 70.000.000 Ft működési célú támogatást vissza kívánja fizetni az Önkormányzatnak, melyet a közgyűlés a november 28-ai ülésén jóváhagyott.

A visszafizetésre kerülő támogatás újra osztásáról az alábbiak szerint teszek javaslatot:

- Vágner Ákos polgármester és Gál Judit alpolgármester sajtótájékoztató keretében jelentette be, hogy 2025. szeptemberétől az Önkormányzat bezárni kívánja a Dr. Hibay Károly utcában található óvodát, többek között az ingatlan rossz állapota miatt. Elmondták, hogy az épületegyüttes felújítására 40 millió forint lenne szükséges. Tekintettel arra, hogy óvodáink működtetése kötelező önkormányzati feladat, illetve az egyetlen belvárosban található óvoda bezárását stratégiai szempontból sem tartom helyesnek, annak felújítására teszek javaslatot. A felújításnak legkésőbb 2025. szeptemberéig el kell készülnie, melynek fedezetéül a Egri Sportcentrum Labdarúgó Sportegyesület által visszafizetett támogatásból 40 millió forintot kívánok elkülöníteni.

- Eger város sportklubjainak támogatását vitathatatlan fontosságúnak tartom, viszont a kézilabdások további 67 milliós támogatási igényét túlzónak találom, tekintettel arra, hogy idei évben már 100 millió forint támogatást kaptak az Önkormányzattól. Emellett a városban működik másik két olyan csapatsportág, mely legalább annyira fontos városunk számára, mint a kézilabda. Ezért javaslom a vízilabdát, a labdarúgást és kézilabdát azonos mértékben támogatni 9-9-9 millió forinttal.

- Az Egri Úszóklub versenyzői az elmúlt időszakban sorra kiemelkedő eredményeket értek el az országos bajnokságban, valamint a Világbajnokságon való részvétel is ígéretes, ezért javaslom a klubot 3 millió forinttal támogatni.

Eger, 2024. december 16.

Huszti Péter s.k.

képviselő

**Határozati javaslatok:**

1. Eger MJV Közgyűlése elrendeli a II/15/3/1/5/K címszám 40 millió forinttal történő csökkentését egyidejűleg új címszám létrehozásával a Hibay Károly utcai óvoda felújítása néven, annak 40 millió forinttal történő növelésével. A közgyűlés elrendeli a felújítási munkálatok megkezdéséhez szükséges előkészületek elindítását.

Felelős: Vágner Ákos polgármester

Dr. Barta Viktor jegyző

Vincze Adrienn Gazdasági Irodavezetője

Határidő: 2025. augusztus 31.

2. Eger MJV Közgyűlése elrendeli a HandballESZSE Kft., az Egri Vízilabda Kft., az Eger Labdarúgó Sport Kft. 9-9-9 millió forinttal, valamint az Egri Úszó Klub SE 3 millió történő további működési támogatását. Az újabb támogatások kifizetésére a 2024. támogatások elszámolása után kerülhet sor. A további támogatások fedezete rendelkezésre áll a II/15/3/1/5/K címszámon. A Közgyűlés felhatalmazza a polgármestert a megállapodások aláírására.

Felelős: Vágner Ákos polgármester

Dr. Barta Viktor jegyző

Vincze Adrienn Gazdasági Irodavezetője

Határidő: A 2024. évi támogatások elszámolását követően azonnal